Vážení chovatelia,

Na základe novelizácie vyhlášky č. 52 Ministerstva pôdohospodárstva a rozvoja vidieka Slovenskej republiky zo 16. marca 2020, ktorou sa mení a dopĺňa vyhláška Ministerstva pôdohospodárstva a rozvoja vidieka Slovenskej republiky č. 20/2012 Z. z., ktorou sa ustanovujú podrobnosti o identifikácii a registrácii hovädzieho dobytka v znení neskorších predpisov si Vás dovoľujeme požiadať o súčinnosť pri zasielaní tlačív Doklad o premiestnení hovädzieho dobytka „A“ a Doklad o premiestnení hovädzieho dobytka „B“. Nakoľko v súčasnosti dochádza k prestavbe systému spracovania  premiestnení hovädzieho dobytka s nastavením na nové podmienky, Vás žiadame o zasielanie Dokladu o premiestnení hovädzieho dobytka „A“ a Dokladu o premiestnení hovädzieho dobytka „B“ spolu (napr. zopnuté v jednej obálke) nakoľko je problematické manuálne párovanie týchto dokladov pokiaľ sú zasielané za každého držiteľa jednotlivo. Žiadame Vás o túto súčinnosť, aby bolo zabezpečené včasné spracovanie premiestnení hovädzieho dobytka. Premiestnenia v elektronickej forme cez prístup farmára sa zasielajú a spracovávajú naďalej doterajším spôsobom. Počas prechodného obdobia sú akceptované aj doklady o premiestnení, ktoré sú potvrdené oboma držiteľmi (odsúvajúcim aj prisúvajúcim) na jenom tlačive.